MUNICIPIUL  CRAIOVA  

CONSILIUL LOCAL AL MUNICIPIULUI CRAIOVA                      

 HOTĂRÂREA  NR.161
privind modificarea contractului de superficie, cu titlu oneros, nr.1P/17.11.2015, încheiat între municipiul Craiova şi UNIQA Asigurări S.A.Bucureşti – Sucursala Craiova
Consiliul Local al Municipiului Craiova, întrunit în şedinţa ordinară din data de 27.04.2017;

Având în vedere raportul nr.53195/2017 întocmit de Direcţia Patrimoniu prin care se propune modificarea contractului de superficie, cu titlu oneros, nr.1P/17.11.2015, încheiat între municipiul Craiova şi UNIQA Asigurări S.A.Bucureşti – Sucursala Craiova;     

În conformitate cu prevederile art.693-702 din Codul Civil;
În temeiul art.36, alin.2, lit. c, art.45, alin.3, art.61 alin.2, art.115, alin.1 lit.b şi art.121, alin.2 din Legea nr.215/2001, republicată, privind administraţia publică locală;
HOTĂRĂŞTE:
Art.1. Se aprobă modificarea contractului de superficie, cu titlu oneros, nr.1P/17.11.2015, încheiat între municipiul Craiova şi UNIQA Asigurări S.A.Bucureşti – Sucursala Craiova, care are ca obiect asigurarea dreptului de folosinţă asupra terenului în suprafaţă de 505 mp., situat în municipiul Craiova, str.Înfrăţirii, nr.2, bl.10D-10E, în sensul înlocuirii părţii contractante UNIQA Asigurări S.A. Bucureşti Sucursala Craiova, cu Biţînă Geta, pentru patrimoniul afectat activităţii profesionale intitulat BIŢÎNĂ GETA INTREPRINDERE INDIVIDUALĂ.
Art.2. Se împuterniceşte Primarul Municipiului Craiova să semneze actul adiţional de modificare a contractului de superficie nr.1P/2015.

Art.3. La data intrării în vigoare a prezentei hotărâri, se modifică în mod corespunzător Hotărârea Consiliului Local al Municipiului Craiova nr.155/2015.
Art.4. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, Direcţia Impozite şi Taxe, UNIQA Asigurări S.A.Bucureşti – Sucursala Craiova şi Biţînă Geta vor aduce la îndeplinire prevederile prezentei hotărâri.

